**Lenea de după-amiază**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă ai telefon

Și aparatul n-are ton,

N-ai nici o treabă:

Nimeni nu poate suna,

Stai liniștit în casa ta,

N-ai nici o treabă!

Vecina ta de sus,

Nu știi unde s-a dus;

Ai auzit în schimb pași pe podea,

Putea fi chiar ea...

Ai stat după perdea

Și ai văzut-o cum mergea:

Vecina ta

Se grăbea...

Cafeaua s-a răcit,

Ceasul a-nțepenit,

Muzica doar te mai ține treaz,

Ți-e necaz...

Iar vine cineva...

O fi poștașul, ce-o mai vrea?

Sau n-o fi poștașul...

Cine-o fi?

N-ai cum să știi...